આપણે હંમેશા મારુ મારુ એમ કરીને જ ઘણું બધું ભેગું કરતા હોઈએ છીએ, ઘણી વસ્તુઓ આપણને જયારે પસંદ આવે છે ત્યારે તેને ખરીદવા માટે આપણે કોઈપણ હદ સુધી જતા હોઈએ છીએ, આપણી પાસે રહેલા કિંમતી સમયને પણ આપણે એ વસ્તુના મોહમાં બરબાદ કરી અને એ વસ્તુ મેળવી લઈએ છીએ, પરંતુ જયારે તે વસ્તુ મળી જાય ત્યારે એ વસ્તુનો મોહ રહેતો નથી, એ વસ્તુનું આકર્ષણ ત્યારે સમી પણ જાય છે અને ત્યારે આપણને એમ લાગે કે જો આ વસ્તુ ના લીધી હોત તો વધારે સારું હતું.